Vier dood ná skietery by woonstelkompleks | Maroela Media
Noodvoertuie op die toneel waar die skietery plaasgevind het (10 Augustus 2018). Foto: Reuters/ANA
Vier mense is Vrydagoggend dood in 'n spannende skietvoorval in 'n woongebied in Fredericton in New Brunswick, Kanada.
Die voorval het in Brooksiderylaan gebeur. Die plaaslike polisie het kort ná die skietery 'n beroep op inwoners gedoen om die gebied te vermy en in hul huise te bly. Die presiese omstandighede van die skietery is egter nog onduidelik.
Die polisie het ook Facebook-gebruikers gevra om nie op sosiale media bekend te maak waar polisiebeamptes ontplooi is nie.
Die polisie het later bevestig dat 'n verdagte in aanhouding is. Daar is ook bevestig dat twee van die mense wat doodgeskiet is polisiebeamptes is, maar die name van die oorledenes is nog nie bekend gemaak nie.
David MacCoubrey, 'n inwoner van Fredericton, het in 'n telefoniese onderhoud gesê hy het omtrent 20 skote gehoor en kruip weg op sy kombuisvloer. "Ek lê op my vloer. Die polisie het deur my wooneenheid gegaan. Hulle het al die woonstelle in die gebou deursoek. Dit klink asof alles in die binnehof begin het," het hy gesê.
Volgens MacCoubrey het hy omstreeks 07:00 (plaaslike tyd) wakker geword toe hy drie skote ongeveer 10 m weg van sy woonstel hoor afgaan het. Hy het verduidelik die woonstelkompleks bestaan uit vier geboue wat in 'n vierkant gebou is en dit het geklink of die skote vanuit die middel van die kompleks kom.
Hy het gesê inwoners bly tans weg van die vensters af terwyl die polisie die gebou deursoek. Die klank van sirenes kan ook buite gehoor word.
Travis Hrubeniuk, nog 'n inwoner, het gesê die buurt is 'n stil, rustige woonbuurt met huise, kruidenierswinkels, 'n kerk en 'n laerskool – die laaste plek waar hy verwag het om in so 'n gevaarlike situasie vasgevang te wees.
"Dit is die eerste keer dat ek ooit hoor van ernstige of gewelddadige misdaad in hierdie stad," het hy gesê.
Fredericton het 'n bevolking van ongeveer 58 000 en is noordoos van Maine geleë.
Ek was geskok oor hoe Kanada agteruitgaan. Lyk deesdae baie soos SA in die tagtigs.
Feit is dit kan nooi vergelyk word met die misdaad moord en verkragtings syfers in SA …die feit dat dit die nuus haal wys net hoe ongewoon dit is vir Kanada.
Ons het te veel hievan om ook nog van sulke buitelandse nuus bestook te word.
Moord en misdaad in Kanada? Jy sal dit seker kry met n liberale president en instroming van vlugtelinge uit Afrika en Moslemlande.